proxectonos/corpus_dominio_legal_administrativo_tmp huggingface dataset:
13/06/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 474/08. Expropiación

Resolución do 23 de maio de 2013, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o martes 16 de xullo de 2013, ás 12.30 horas, para que o pagador da entidade beneficiaria “UNIÓN FENOSA DISTRIBUCIÓN, S. A.” proceda, na oficina da Casa Consistorial de CAMBRE, aos pagos do prezo xusto e xuros, por expropiación e imposición de servidumes de paso da liña eléctrica LMTS, CT, RBT OS VILARES (expte. n.° 474/08), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realizase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da citada Lei de expropiación forzosa. A Coruña, 23 de maio de 2013. A xefa territorial Susana Vázquez Romero
13/06/2013 | Administración LocalMunicipal
Oleiros
Secretaría Xeral
Realización de obras de rehabilitación na Igrexa de Santa Eulalia de Liáns

Con data de 09/04/2013 tivo entrada polo rexistro xeral do Concello un escrito de José Carlos Alonso Seoane, párroco de Santa Eulalia de Liáns-Arzobispado de Santiago de Compostela, como representante da parroquia do mesmo nome, no que solicita a publicación dos traballos que se van realizar durante as obras de rehabilitación da Igrexa de Santa Eulalia de Liáns, co fin de informar aos interesados. As obras de rehabilitación foron autorizadas mediante a correspondente licenza municipal de Obras, núm. expediente 2422/12. As obras, que afectarán en exclusiva ao cemiterio parroquial, comezaron o día 18/02/2013, e para a execución dos traballos que se recollen no proxecto de rehabilitación da igrexa é precisa a realización de zanxas, excavacións e outros traballos, sendo probable que aparezcan restos cadavéricos, totais ou parciais. Co fin de que ante a posible aparición dos restos as familias dos inhumados poidan exercitar as medidas que o ordenamento xurídico lles permita, faise preciso a publicación dun anuncio no Boletín Oficial da Provincia, de acordo co previsto no artículo 57 do Decreto autómico 134/1998, de 23 de abril, sobre policía sanitaria e mortuoria. No uso das facultades que teño atribuídas pola alcaldía mediante o seu decreto de delegación núm.560/2012, do 10 de febreiro, Primeiro. Facer público no Boletín Oficial da Provincia da Coruña que se van a realizar as obras de rehabilitación na Igrexa de Santa Eulalia de Liáns, de acordo co previsto na licenza expedida polo Concello, co número de expediente 2422/12, o que poderá implicar a aparición de restos cadavéricos, totais ou parciais, para os efectos de que as familias dos inhumados poidan exercitar os dereitos que lles correspondan. Oleiros, 29 de maio de 2013 A primeira tenente de alcalde delegada de Interior Asdo.: María José Varela Neira
13/06/2013 | Administración LocalMunicipal
Porto do Son
Baixas no padrón de habitantes por non renovación da inscrición padroal

De acordo co preceptuado no artigo 16.1, 2.º e 3.º parágrafos da Lei 7/1985, do 2 de abril, reguladora das bases de réxime local, que establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, e a caducidade de ditas inscricións no caso de non levarse a cabo dita renovación RESOLVO: 1.º.–Declarar a baixa por caducidade da inscrición padroal neste Concello, por non renovar dita inscrición no prazo de dous anos, das seguintes persoas e nas datas que se indican: 2.º.–Publicar a presente resolución no B. O. P., ós efectos de dar coñecemento da mesma ós interesados. Porto do Son, 3 de xuño de 2013. O alcalde Asdo.: José Luis Oujo Pouso
13/06/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 77/2013Información pública. Número de expediente: IN407A 77/2013

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: recuamento LMT en lugar de Costa Alvedro deslinde Aeroporto. Situación: Concello de Culleredo. Características Técnicas: Liña de media tensión soterrada, a 15/20 kV., cunha lonxitude de 0,656 Km., coa orixe no paso aéreo-soterrado proxectado en apoio n°2 existente da LMT. SBN-717B, no tramo entre o CT. Fonte Igrexa (Expediente.: 242/2003) e o CT. Club A Garrocha (Expediente.: 267/2010), en condutor RHZ1-2OL-12/20 kV.- 3(1x240) Al., e final no paso aéreo-soterrado proxectado en apoio n°8 existente da LMT. SBN-717B (Expediente.: 267/2010), no tramo entre o CT. Fonte Igrexa (Expediente.: 242/2003) e o CT. Club A Garrocha (Expediente.: 267/2010) Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado no edificio administrativo de Monelos, rúa Vicente Ferrer, 2, 2° andar, 15071 A Coruña, no prazo de vinte días, a partir da última publicación. A Coruña, 24 de maio de 2013 Susana Vázquez Romero Xefa territorial da Coruña
17/06/2013 | Administración LocalMunicipal
Camariñas
Anuncio de información pública da Ordenanza municipal reguladora do exercicio de actividades de apertura de establecementos e da realización de determinadas obras menores do Concello de Camariñas

ANUNCIO DE INFORMACIÓN PÚBLICA DE ORDENANZA Aprobada inicialmente, en sesión plenaria de data 31 de maio de 2013, a “Ordenanza municipal reguladora do exercicio de actividades de apertura de establecementos e da realización de determinadas obras menores do Concello de Camariñas”, ábrese un período de información pública polo prazo de trinta días hábiles, contados a partir da inserción deste anuncio no Boletín Oficial da Provincia, para que os interesados poidan examinar o expediente na Secretaría do Concello e formular as alegacións e suxestións que estimen pertinentes. Camariñas, a 7 de xuño de 2013. O alcalde Asdo.: Manuel Valeriano Alonso de León
17/06/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 6/2013

Resolución do 23 de maio de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Ferrol (expediente IN407A 6/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación C. T. Alegre (expediente 30.326). Situación: concello de Ferrol. Características técnicas: Centro de transformación non prefabricado, cunha potencia de 630 kVA e unha relación de transformación de 15.000/400-230 V. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de maio de 2013. Susana Vázquez Romero Xefa territorial da Coruña
17/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xustiprecios de Clave AC/99/073.01 no Concello de Teo

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos, correspondentes a expedientes de expropiación forzosa instruídos para o Termo Municipal de Teo, por mor das obras do Proxecto: Vía de alta capacidade alternativa C-541 e conexión coa rede de alta capacidade de Santiago de Compostela, Clave AC/99/073.01, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do concello de Teo Data: 25 de xuño de 2013 de 9:00 a 9:30 horas. Efectuarase polo pagador deste Servizo e en presenza do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 7 de xuño de 2013 O xefe do servizo Asdo.: Antonio López Blanco
17/06/2013 | Administración LocalMunicipal
A Capela
Anuncio padrón fiscal taxa sumidoiro 2013

Por resolución da Alcaldía – Presidencia de data tres de xuño de dous mil trece, acordouse aprobar inicialmente o Padrón Fiscal correspondente á Taxa do Sumidoiro para o exercicio 2013. De conformidad eco disposto no artigo 17.1 do RDL 2/2004, do 5 de xuño (TRLRHL) o referido Padrón Fiscal queda exposto ó público durante o prazo de trinta días contados a partir da publicación do presente anuncio no BOP, ós efectos de exame e reclamacións, en especial os recursos que poidan plantexarse ó abeiro do establecido no artigo 108 da Lei 7/85, de 2 de abril, Reguladora das Bases de Réxime Jurídico das Entidades Locais, en relación co disposto no artigo 14.2 do RDL 2/2004, de 5 de xuño (TRLRHL). Este anuncio ten o carácter de notificación colectiva de acordo co establecido no artigo 102.3 da Lei 58/2003, do 17 de decembro, Xeral Tributaria. A Capela, 3 de xuño de 2013 O alcalde-presidente, Manuel Meizoso López
17/06/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Convenio colectivo do persoal de xardinería do centro de traballo de Santiago de Compostela da empresa Cespa, S. A. Corrección das táboas salarias publicadas no BOP do 12 de abril de 2013

Vista a acta da comisión paritaria do CONVENIO COLECTIVO DO PERSOAL DE XARDINERÍA DO CENTRO DE TRABALLO DE SANTIAGO DE COMPOSTELA DA EMPRESA CESPA, S. A. (código de convenio 1510004102011), que foi subscrita o día 23 de maio de 2013, na que se procede á corrección de táboas salariais publicadas no BOP da Coruña do 12 de abril de 2013, de conformidade co disposto no artigo 90 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR ACORDA: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 3 de xuño de 2013. Xefa territorial MARÍA PILAR CARIDAD ALONSO ACTA DA COMISIÓN MIXTA PARITARIA DO CONVENIO DA EMPRESA CESPA NO SEU CENTRO DE TRABALLO DO SERVIZO DE MANTEMENTO E REPOSICIÓN DE ZONAS VERDES DO CONCELLO DE SANTIAGO DE COMPOSTELA ADSCRITOS Á EMPRESA CESPA, S. A. Representación empresarial: Carmelo Javier Congostrina Beltran Representación social: Claudia Marina Mexia Kessari (CIG) Maria Zoraida Dkhissi Guixer (CIG) Abdel Illah Torrabadella San Jorge (CIG) Valiantsina Corcoll Casati (UGT) Nuria García Gómez (STL) En Santiago, sendo as 10.00 horas do día 23 de maio de 2013, nas oficinas da empresa Cespa, S. A., no polígono do Tambre, reúnense as persoas relacionadas coma comisión mixta paritaria do convenio da empresa Cespa no seu centro de traballo do servizo de mantemento e reposición de zonas verdes do Concello de Santiago de Compostela adscritos á empresa Cespa. Primeiro. –O obxeto da reunión é proceder á corrección das táboas salariais (o salario base mensual) publicadas no BOP da Coruña o día 12 de abril por detectarse un erro nas mesmas, para a meirande parte das categorías e para os tres anos. Segundo. –Ambas partes firman coma anexo á presente acta as táboas salariais correctas. Se adxuntan as mesmas ó presente acordo. Terceiro. –Se faculta a Manuel Polledo Cerdeiriña a realiza-los trámites oportunos para o depósito e rexistro da presente corrección, de cara á súa publicación. Sen máis asuntos que tratar, levántase a sesión asinando os presentes en proba de conformidade. ANEXO TÁBOAS
17/06/2013 | Administración LocalMunicipal
Santiago de Compostela
Área de Servizos Sociais
Notificación de propostas de resolución de procedementos sancionadores

ANUNCIO Notificación de propostas de resolución de procedementos sancionadores por infracción da Ordenanza de convivencia, residuos e limpeza viaria do Concello de Santiago de Compostela. Ao non ser posible a práctica das notificacións das propostas de resolución de procedemento sancionador aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes dos interesados atópase a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste edicto, e significándolles que transcorrido o mesmo, a notificación entenderase producida a todos os efectos legais. O que se publica para coñecemento dos interesados. Santiago de Compostela, 7 de xuño de 2013. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Sonia Catalina Herbella Barrioluengo
17/06/2013 | Administración LocalMunicipal
Tordoia
Aprobación provisional padrón taxa recollida lixo 2013

Aprobado por este Concello o padrón fiscal da taxa polo servizo de recollida de lixo para 2013, sométese a información pública para a súa notificación colectiva de acordo co disposto no artigo 102.3 da lei 58/2003, de 17 de decembro, xeral tributaria, durante o prazo de 30 días, que contarán dende o día seguinte ao da publicación deste edicto no B. O. P. e no taboleiro de edictos do Concello. Durante este prazo, o devandito padrón estará a disposición dos interesados no Concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpoñer os seguintes recursos: 1º. Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación, non se resolve da maneira expresa.2º.-Contencioso-Administrativo, perante o Xulgado do Contencioso Administrativo, no prazo de dous meses se a resolución do recurso de reposición é expresa, ou no prazo de seis meses dende a súa interposición, se non o fose.3º.- Poderá interpoñerse calquera outro recurso que aos interesados lles conveña. Tordoia, 7 de Xuño de 2013. O Alcalde, Asdo.: Antonio Pereiro Liñares
17/06/2013 | Administración LocalMunicipal
Muxía
Anuncio da conta xeral 2012

ANUNCIO CONTA XERAL DO EXERCICIO 2012 Formulada e rendida a conta xeral do orzamento desta corporación correspondente ao exercicio 2012, e informada pola Comisión Especial de Contas de data 7 de xuño de 2013, exponse ao público cos documentos que a xustifican, polo prazo de quince días hábiles, contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Muxía, 10 de xuño de 2013. O ALCALDE Félix Porto Serantes
17/06/2013 | Administración LocalMunicipal
Boimorto
Iniciación de expediente de investigación camiño en Vieite (Boimorto)

ANUNCIO Iniciado expediente para investigar a titularidade do camiño que transcorre entre as parcelas números 244 e 186 do polígono catastral 22, no lugar de Vieite, parroquia de Boimorto, por Decreto da Alcaldía con data 06/06/2013, de conformidade co artigo 49 do Real decreto 1372/1986, do 13 de xuño, polo que se aproba o Regulamento de bens das entidades locais, sométese a información pública polo prazo de quince días hábiles, a contar desde o día seguinte ao de publicación do presente anuncio neste Boletín Oficial da Provincia da Coruña. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. En Boimorto, a 10 de xuño de 2013. O alcalde Asdo.: José Ignacio Portos Vázquez
17/06/2013 | Administración LocalMunicipal
A Laracha
Baixa no padrón de habitantes

Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de Población e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no Padrón Municipal de Habitantes. A Laracha, 3 de junio de 2013 O alcalde, Jose Manuel López Varela
17/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xustiprecios de Claves AC/03/008.01.3 y AC/03/008.01.3-M1 no Concello de Brión

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos, correspondentes a expedientes de expropiación forzosa instruídos para o Termo Municipal de Brión, por mor das obras do Proxecto:” Proxecto de Trazado do Corredor Brión Noia Treito: P. K. 0+000 ó P. K. 9+300 e Proxecto Modificado nº 1 do Corredor Brión-Noia Treito do P. K. 0+000 ó P. K. 9+300”, Claves AC/03/008.01.3 y AC/03/008.01.3-M1, o cal terá lugar o 27 de Xuño de 2013 de 9:30 a 10:00 horas, ós propietarios cuxa relación figura exposta no taboleiro de anuncios do Concello referenciado. O pagamento efectuarase no Centro Social Polivalente de Brión, polo pagador deste Servizo e en presencia do Representante da Administración, e do Alcalde, e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 7 de xuño de 2013 O xefe do servizo, Asdo.: Antonio López Blanco
17/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xustiprecio de Clave AC/03/008.01.3 y AC/03/008.01.3 Concello de Rois

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o Termo Municipal de Rois, por mor das obras do Proxecto: Proxecto de Trazado do Corredor Brión Noia Treito: P. K. 0+000 ó P. K. 9+300 e Proxecto Modificado nº 1 do Corredor Brión-Noia Treito do P. K. 0+000 ó P. K. 9+300, AC/03/008.01.3 y AC/03/008.01.3M1 ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de Rois Data: 26 de Xuño de 2013 de 9:30 a 10:00 horas. Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 7 de xuño de 2013 O xefe do servizo, Asdo.: Antonio López Blanco
17/06/2013 | Administración LocalMancomunidades
Mancomunidade de Municipios da Comarca de Ordes
Aprobación incial do orzamento 2013

Aprobado inicialmente o orzamento para o exercicio 2013, así como a documentación complementaria, en cumprimento do disposto no artigo 169 do Real Decreto Lexislativo 2/2004 de 5 de marzo polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincial, coa fin de que durante este poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Ordes, 7 de xuño de 2013. O Presidente, Asdo.: Manuel Regos Boquete
17/06/2013 | Administración LocalMunicipal
Culleredo
Urbanismo
Apertura dunha exposición e venda de materiais de construción

Almacenes Begol, S. L. solicitou unha licenza municipal para a apertura de local destinado a exposición e venda de materiais de construción nunha nave situada na avda. de Almeiras, núm.19, da parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 5 de xuño de 2013. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
17/06/2013 | Administración LocalMunicipal
Santiago de Compostela
Área de Servizos Sociais
Notificación de resolución de procedemento sancionador

ANUNCIO Notificación de resolución de procedementos sancionador por infracción da Ordenanza de convivencia, residuos e limpeza viaria do Concello de Santiago de Compostela. Ao non ser posible a práctica de notificación de resolución de procedemento sancionador ao interesado que máis abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que o expediente do interesado atópase á súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste edicto, e significándolles que transcorrido o mesmo, a notificación entenderase producida a todos os efectos legais. O que se publica para coñecemento dos interesados. Santiago de Compostela, 7 de xuño de 2013. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Ignaci Honcharenko Voloshyn
17/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pagamento xustiprecios clave AC/99/073.01

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos, correspondentes a expedientes de expropiación forzosa instruídos para o Termo Municipal de Santiago, por mor das obras do Proxecto: Vía de alta capacidade alternativa C-541 e conexión coa rede de alta capacidade de Santiago de Compostela, Clave AC/99/073.01, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de Santiago: Lugar: Centro Sociocultural de Vite (C/Carlos Maside S/N Santiago) Data: 25 de xuño de 2013 de 10:30 a 11:00 horas. Efectuarase polo pagador deste Servizo e en presenza do Rory Pisica Apolaya, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 7 de xuño de 2013 O xefe do servizo Asdo.: Antonio López Blanco
17/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xustiprecio de Clave AC/06/138.06 no Concello de Teo

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o Termo Municipal de Teo, por mor das obras do Proxecto: Mellora da Seguridade Vial na Estrada AC-841 Treito: Os Tilos- A Ramallosa P. K. 1+400 – P. K. 8+000, Clave AC/06/138.06, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de Teo Data: 25 de Xuño de 2013 de 10:30 a 11:00 horas. Efectuarase polo pagador deste Servizo e en presencia do Banesa Bauti Farrujia, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 7 de xuño de 2013 O xefe do servizo, Asdo.: Antonio López Blanco
17/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xustiprecio Claves AC/03/008.01.3.2 y AC/03/008.01.3.2-M1 no Concello de Noia

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o Termo Municipal de Noia, por mor das obras do Proxecto: Corredor Brión Noia Treito: Martelo-Noia e Proxecto Modificado nº 1 do Corredor Brión-Noia Treito: Martelo-Noia, Claves AC/03/008.01.3.2 y AC/03/008.01.3.2 M1, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de Noia Data: 2 de Xullo de 2013 de 9:30 a 10:30 horas. Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 7 de xuño de 2013 O xefe do servizo, Asdo.: Antonio López Blanco
17/06/2013 | Administración LocalMunicipal
Carral
Exposición pública da conta xeral do Concello de Carral correspondente ao exercicio de 2012

Logo de formar a Intervención a conta xeral do Concello de Carral (A Coruña) correspondente ao exercicio de 2012, e de poñer as contas e a documentación complementaria que a integran a disposición dos/as membros da comisión especial de contas do Concello dende o 15 de maio de 2013, en cumprimento do establecido no artigo 212.4 da Lei 5/1997, do 22 de xullo, de Administración Local de Galicia, a devandita comisión emitiu informe favorábel ao respecto na súa sesión realizada o 7 de xuño de 2013. En cumprimento do establecido no art.212.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, a conta xeral e o devandito informe da comisión especial de contas quedan expostos ao público por prazo de 15 días dende a publicación deste anuncio no Boletín Oficial da Provincia da Coruña, durante os cales e oito máis os/as interesados/as poderán presentar reclamacións, reparos ou observacións. En canto a Comisión especial os examine e practique cantas comprobacións estime necesarias, emitirá un novo informe. Acompañada dos informes da comisión especial e das reclamacións e reparos formulados, a conta xeral someterase ao Pleno da Corporación, para que, no seu caso, sexa aprobada e rendida ao Consello de Contas de Galicia e ao Tribunal de Cuentas. Carral, 10 de xuño de 2013 O ALCALDE José Luis Fernández Mouriño
17/06/2013 | Administración LocalMunicipal
Santiago de Compostela
Área de Servizos Sociais
Notificación de incoación de expedentes sancionadores

ANUNCIO Iniciación de expedientes sancionadores NOTIFICACIÓN DE INCOACIÓN DE PROCEDEMENTO SANCIONADOR Ao non ser posible a práctica de notificación da incoación dos procedementos sancionadores aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes de cada un dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren convinte e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 7 de xuño de 2013. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Monica Diana Zulfiqar Cerra Laraño
17/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xustiprecios Clave AC/06/152.06 no Concello de Santiago

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o Termo Municipal de Santiago, por mor das obras do Proxecto: Mellora da Seguranza Viaria na Estrada AC-841 Treito: O Castiñeiriño- Os Tilos, Clave AC/06/152.06, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de Santiago: Lugar: Centro Sociocultural de Vite (C/Carlos Maside s/n Santiago). Data: 25 de Xuño de 2013 de 10:30 a 11:00 horas. Efectuarase polo pagador deste Servizo e en presencia do Ruth Belen Neata Eulogio, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 7 de xuño de 2013 O xefe do servizo, Asdo.: Antonio López Blanco
17/06/2013 | Administración LocalMunicipal
Fisterra
Información pública

EDICTO De conformidade co previsto no art.44-2 do Regulamento de organización, funcionamento e réxime xurídico das entidades locais, faise público que, mediante resolución do 31 de maio de 2013, deléganse, por ausencia deste titular, as funcións da Alcaldía en favor do segundo tenente de alcalde, Ramón Redonda González. Fisterra, a 31 de maio de 2013. O ALCALDE José Manuel Traba Fernández
17/06/2013 | Administración LocalMunicipal
Arteixo
Contratación, Bens e Patrimonio
Convocatoria de actas previas á ocupacion do proxecto modificado da segunda fase de saneamento en Sorrizo

ANUNCIO Asunto.–Anuncio de convocatoria ao levantamento das actas previas á ocupación dos bens afectados pola execución das obras do proxecto modificado 2.ª fase saneamento de Sorrizo Por acordo do Pleno da Corporación do 26 de xaneiro de 2012 aprobouse o proxecto modificado da obra 2.ª fase de saneamento en Sorrizo, incluída no Plan provincial de cooperación ás obras e servizos municipais. Por acordo da Xunta de Goberno Local de 19 de decembro de 2012 aprobouse a relación inicial de bens afectados que foi sometida a información pública no BOP n.º 248, do 31 de decembro de 2012, e por acordo da Xunta de Goberno Local do 20 de marzo de 2013 aprobouse a relación definitiva de bens de necesaria ocupación, publicada no BOP n.º 69, do 11 de abril de 2013, acordando así mesmo solicitar da Xunta de Galicia a declaración de urxente ocupación aos efectos do artigo 52 LEF. Por Decreto 76/2013, do 16 de maio, publicado no DOGA n.º 103, do 31 de maio de 2013, o Consello da Xunta acordou a urxente ocupación dos bens necesarios para a execución das devanditas obras. De conformidade co disposto no artigo 52, apartado 2.º e 3.º da Lei de expropiación forzosa, a Xunta de Goberno Local na sesión do 12 de xuño de 2013 acordou convocar aos titulares dos bens afectados polo expediente expropiatorio que seguidamente se relacionan para proceder, na data, hora e lugar indicados, ao levantamento das ACTAS PREVIAS Á OCUPACIÓN dos bens e dereitos afectados, que terá lugar en presencia dun representante da administración expropiante, dun perito, do Sr. alcalde ou Concelleiro de obras e do expropiado, sen perxuízo de trasladarse ao lugar das fincas se fose necesario. Día 26 de xuño de 2013, ás 9.00 horas, no local sito na Lagoa, 7- Sorrizo. Os interesados deberán acudir persoalmente ou por medio de representante debidamente acreditado, provisto do documento nacional de identidade e da documentación acreditativa da titularidade dos bens, puidéndose acompañar dos seus peritos e de notario. En cumprimento do disposto no artigo 59.5 da Lei 30/92, esta publicación servirá como notificación aos interesados que resulten descoñecidos, se ignore o lugar de notificación ou tentada non se puidera practicar, dando traslado das dilixencias que se practiquen respecto destes ao Ministerio Fiscal, de acordo co disposto no artigo 5 LEF. De conformidade co disposto no artigo 56.2 REF, os interesados e as persoas que sendo titulares de dereitos ou intereses se houberan sido omitidos na relación pública, poderán formular por escrito ante este Concello as alegacións que estimen pertinentes aos efectos de subsanar posibles erros na relación de bens afectados pola urxente ocupación, ata o día sinalado para o levantamento das actas previas. En Arteixo, a 13 de xuño de 2013. Por delegación, Decreto n.º 989/2011 Asdo.: José Ramón Amado de la Fuente Concejal da Área de Obras
05/07/2013 | Administración LocalMunicipal
Culleredo
Asesoría Xurídica
Audiencia en expediente de responsabilidad patrimonial

De conformidade co disposto nos artigos 59 e 61 da Lei 30/1992 de 26 de novembro de réxime xurídico das administracións públicas e do procedemento administrativo común, notifícase a Miguel Manuel Kolakowski Harguindey que rematou a instrución do expediente de reclamación de responsabilidade patrimonial (UAJ/2011/4) que incoou, a fin de que poida formular as alegacións que estime pertinentes no prazo de 10 días, que contan desde o seguinte a publicación deste anuncio. No prazo que se sinala podera examinar o expediente na Asesoría Xurídica do Concello de Culleredo, de 9 a 14 horas, de luns a venres. Culleredo, 28 de xuño de 2013 O Alcalde, Asdo.: Julio Sacristán de Diego
05/07/2013 | Administración LocalMunicipal
A Pobra do Caramiñal
Edicto de notificación por comparecencia

Edicto de notificación por comparecencia Intentada sen éxito a notificación, publícase a presente enLUBOMIR BENNADI GEGUNDEXXXXXXXXX, e sinalando que o texto íntegro da notificación atópase á súa disposición no Rexistro Xeral do Concello de A Pobra do Caramiñal (r/ Gasset, 28), en horario de luns a venres, de 9 a 14.00 horas. A comparecencia deberá producirse no prazo de 10 días hábiles, contados dende o seguinte ao da publicación do presente edicto no BOP. Transcorrido o prazo sen producirse a comparecencia, a notificación entenderase producida a tódolos efectos legais o día seguinte do vencemento do prazo sinalado. Acto a notificar: RESOLUCIÓN DE RECURSO DE REPOSICIÓN PROVIDENCIA DE CONSTRINXIMENTO TAXA DE RÓTULOS. En A Pobra do Caramiñal, a 20 de xuño de 2013. O alcalde Asdo.: Isaac Maceiras Rivas
05/07/2013 | Administración LocalMunicipal
O Pino
Exposición pública da Ordenanza de axuda no fogar

ANUNCIO Exposición pública da Ordenanza de axuda no fogar O Pleno da Corporación, en sesión de data 26 de xuño de 2013, aprobou inicialmente a Ordenanza reguladora do servizo de axuda no fogar do Concello de O Pino. O texto da mesma exponse ao público na Secretaría do Concello por espacio de trinta días para a presentación de reclamacións. Transcorrido dito prazo sen terse presentado alegación algunha, o acordo inicial entenderase adoptado de xeito definitivo e procederase á publicación do texto íntegro da ordenanza. O Pino, 28 de xuño de 2013. A SECRETARIA-INTERVENTORA ANA OTERO FERREIRO
05/07/2013 | Administración LocalMunicipal
O Pino
Exposición pública do Regulamento de voluntariado

ANUNCIO APROBACIÓN INICIAL REGULAMENTO DE VOLUNTARIADO O Pleno da Corporación, en sesión de data 26 de xuño de 2013, aprobou inicialmente o Regulamento de voluntariado do Concello de O Pino. O texto do mesmo exponse ao público na Secretaría do Concello, por espacio de trinta días, para a presentación de reclamacións. De non presentarse alegación algunha no indicado prazo, entenderase adoptado o acordo de xeito definitivo e procederase á publicación do texto íntegro do mesmo. O Pino, 28 de xuño de 2013. A SECRETARIA-INTERVENTORA ANA OTERO FERREIRO
05/07/2013 | Administración LocalMunicipal
Mugardos
Nomeamento de novos membros da xunta de goberno local, reorganizacion das tenencias de Alcaldía e designación de tenentes de alcalde

O Sr. Alcalde do Concello de Mugardos, con data 27.06.2013, dictou a Resolución que de seguido se transcribe: “RESOLUCION DA ALCALDIA Nº 480/2013.- De conformidade coas atribucións que me confiren os artigos 20, 21 e 23 da Lei 7/85, do 2 de abril, Reguladora das Bases de Réxime Local, artigos 61 e 62 da Lei 5/97, do 22 de xullo, de Administración Local de Galicia, o 78 do Regulamento Orgánico Municipal, e os artigos 46 e 52 do Regulamento de Organización, Funcionamento e Réxime Xurídico das Entidades Locais, e estimando procedente efectuar un novo nomeamento dos membros da Xunta de Goberno Local así como unha nova designación e reorganización das tenencias de alcaldía, pola presente PRIMEIRO.- Nomear como novos integrantes da Xunta de Goberno Local, que por imperativo legal ten que existir neste Concello, por conta-lo municipio con máis de 5.000 habitantes de dereito, ós/ás seguintes Concelleiros/as: Dona Maria Fina Fernandez Ballesteros Turdiu Don Daniel Patricio Truta Montecinos.- Reorganizar as tenencias de alcaldía, designando tenentes de Alcalde, e pola orde que a continuación se indica, os/as Concelleiros/as membros da Xunta de Goberno local seguintes: 1º.- Dona Maria Fina Fernandez Ballesteros Turdiu 2º.- Don Jose Abraham Alan Geoffrey Garcia Armero Lobillo 3º.- Don Genaro Prieto Iglesias 4º.- Don Gumersindo Jose Cendon Palero Corresponde ós/ás nomeados/as e pola orde designada substituírme na totalidade das miñas funcións nos casos de ausencia, enfermidade ou impedimento legal que me imposibilite para o exercicio das miñas atribucións, así como desempeña-las funcións de Alcalde/Alcaldesa nos supostos de vacante na Alcaldía ata a toma de posesión do novo Alcalde/Alcaldesa. TERCEIRO.- Notifiquese personalmente ós/ás nomeados/as a presente Resolución, publiquese no Boletín Oficial da Provincia e dese conta da mesma ó Pleno da Corporación na primeira sesión que esta celebre, sen prexuízo da súa efectividade dende o día seguinte ó da sinatura da mesma.” Mugardos, 27 de XUÑO de 2013. O ALCALDE, Asdo. XOSÉ FERNÁNDEZ BARCIA
05/07/2013 | Administración LocalMunicipal
Cabanas
Aprobación definitiva expediente modificación de crédito 2/2013

Aprobado definitivamente o expediente de Modificación de Créditos nº 2/2013 dentro do vixente orzamento municipal, por importe de sesenta e oito mil douscentos setenta e tres euros con sesenta e céntimos (68.273,67), en cumprimento do disposto no artigo 177.2 en relación co 169.3 do Texto Refundido da Lei Reguladora das Facendas Locais, faise público que despois do referido expediente, o resume por capítulos do estado de gastos e do estado de ingresos do orzamento queda da seguinte forma: Cabanas, 26 de xuño de 2013 O Alcalde, Asdo. Germán Castrillón Permuy
05/07/2013 | Administración LocalMunicipal
Cee
Aprobación definitiva de padróns fiscais

Téndose aprobado provisionalmente, mediante resolución da alcaldía, os padróns fiscais municipais das taxas pola recollida do lixo; Mantemento do Cemiterio Municipal e reserva para entrada e saida de vehiculos desde a via publica, correspondentes ao exercicio do 2013, sometense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. Rematado o periodo de exposición pública e ao non presentarse alegación algunha durante o prazo regulamentario, por esta alcaldía ditouse, con data 27 de xuño do 2013, resolución de aprobación definitiva dos padróns fiscais das taxas de: recollida do lixo; mantemento do cemiterio municipal e reserva para entrada e saida de vehiculos desde a vía pública, correspondentes ao exercicio do 2013, polos importes de 265.700,39€; 9.240,00€ e 12.040,00 € respectivamente. CEE, a 27 de xuño do 2013 A ALCALDESA Zaira Rodriguez Pérez
05/07/2013 | Administración LocalMunicipal
Cabanas
Modificación prezo público actividades culturais, deportivas e recreativas

Ao abeiro do establecido no artigo 9 da ordenanza fiscal reguladora do prezo público pola prestación do servizo de actividades culturais, deportivas e recreativas, na sesión ordinaria realizada o día 5 de xuño de 2013 acordou: 1.º.–Aprobar provisionalmente a imposición de prezo público da actividade non tarifada dentro do artigo 4. B), viaxes en barco polo río Eume: 2 euros/persoa! viaxe, así como modificación da contía establecida no artigo 4. D) referente a ludoteca, quedando establecida da seguinte forma: ludoteca, campamento urbán e outros: 40 euros/persoa/quincena, e 65 euros/persoa/mes.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 17 de xuño de 2013. O Alcalde, Asdo.: Germán Castrillón Permuy.
05/07/2013 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Modificación bases VIII Premio de Banda Deseñada “Castelao”

De acordo coa Resolución da Presidencia núm.12.414 de 28.06.2013 queda modificado o parágrafo cuarto da base sexta da convocatoria do VIII PREMIO DE BANDA DESEÑADA “CASTELAO”, no sentido seguinte: A decisión do xurado terá lugar no terceiro trimestre de 2013, e será dada a coñecer no taboleiro de anuncios e na páxina web da Deputación, e a través dos medios de comunicación. A Coruña, 29 de xuño de 2013 O Presidente O Secretario Diego Calvo Pouso José Luis Almau Supervía